Mandi

Mandi al è il salût doprât dai furlans. Lu si dopre cun cui che si cognòs, a cui si dimostre afiet: in chest câs al è informâl. Cui forescj par solit no lu si dopre. 

Secont il vocabolari Il nuovo Pirona al è un salût doprât cun chei che si à confidence, jenfri chês personis che si dan dal tu; lu si da a un sôl, no a plusôrs di lôr. Simpri seont il Pirona lu si dopre intune forme chen e pant un valôr di intimitât e di afiet che no à un paragon tal talian.

La etimologjie de peraule no je sigure. La peraule e ven dal sigûr di une contrazion di une espression di plui peraulis cuntun significât ben augurant. La espression e podarès jessi leade al mût di dî "(ti lassi) ta lis mans di Diu" (o ancje "ta lis mans dai dius", pensant a une origjine pagane). Si po pensâ invezit che e vegni de espression latine "mane diu" (che tu tu restis a lunc su cheste tiere) o ancje de espression "mane deo" (che tu tu restis cun Dio).

Plui probabil che al vegni di "marcomandi", tal sens di "mi racomandi".
Categorie:Lenghe furlane